《学圃新竹歌》
清代·贡良

名园依水多修竹，琤琤响戛琅玕玉。此君一日不可无，令人相玕捐尘俗。

犹忆春初过学圃，参差竞长纤如琢。龙孙脱颖势于霄，森森日上林书屋。

我今避暑来林间，清光疑入湘江曲。淡烟漠漠滴空翠，细雨涓涓飘嫩绿。

主人不异太守贤，渭川千亩新篁足。何当移赠两三竿，终朝坐我筼筜谷。

作者简介：字昆玙，号蕴山，监生，著有《听鹤轩诗钞》。